Hoekom die wet? - www.bybelkennis.co.za
En die wet het bygekom met die gevolg dat die oortreding vermeerder het (5:20). Die wet kom en openbaar ons hopelose situasie aan ons; die wet openbaar die werklikheid van sonde. Waar daar nie 'n wet is nie, is daar nie sonde nie. Sonde is 'n oortreding van die wet. God gee die wet sodat ons die omvang van ons sondes kan sien. Hoe meer wette daar is, hoe meer vasbeslote is ons om hierdie wette te verbreek – ons sien dit ook by ons kinders.
Paulus gaan hier verder: Maar toe die sonde toegeneem het, het die genade nog meer toegeneem. Hierdie is nie 'n vergelyking nie, want die genade is oorvloediger as die sonde. Die skaal balanseer nie; die genade wat God gee, weeg baie swaarder as die mens se sondes. In ons lewens het ons 'n oorvloed van genade veel groter as die dieptes van ons ongehoorsaamheid.